Ο **Ντάριλ Μπράιαν Μίντλετον** (αγγλικά: *Darryl Bryan Middleton*) (γενν. 21 Ιουλίου 1966) είναι Αμερικανός πρώην επαγγελματίας καλαθοσφαιριστής, ο οποίος αγωνιζόταν ως πάουερ φόργουορντ και νυν βοηθός προπονητή στην ΤΣΣΚΑ Μόσχας. Κατέχει το ρεκόρ ως ο γηραιότερος παίκτης που έπαιξε ποτέ σε αγώνα στην ιστορία του Πρωταθλήματος Ισπανίας. Επίσης, κατέχει ισπανικό διαβατήριο.

Σταδιοδρομία ως παίκτης
-----------------------

Μετά το κολέγιο, ο Μίντλετον επιλέχθηκε από τους Ατλάντα Χοκς στον 3ο γύρο (68ος συνολικά) του NBA Ντραφτ του 1988, όμως δεν έπαιξε ποτέ στο ΝΒΑ. Ωστόσο, είχε μια ευημερούσα σταδιοδρομία στην Ευρώπη, με ομάδες όπως οι: Τσουκουρόβα Σαναγί, Αρέσιουμ Μιλάνου, Χιρόνα, Μπαρτσελόνα, Ζουβεντούτ Μπαδαλόνα, Κάχα Σαν Φερνάντο, Παναθηναϊκός και Ντινάμο Αγίας Πετρούπολης.

Κέρδισε τρία βραβεία του Πολυτιμότερου Παίκτη του Πρωταθλήματος Ισπανίας (1992, 1993, 2000). Κέρδισε επίσης δύο Πρωταθλήματα Ισπανίας με τη Μπαρτσελόνα (1995, 1996). Από το 2000 έως το 2005, ο Μίντλετον έπαιξε με τον Παναθηναϊκό, με τον οποίος κέρδισε τέσσερα Πρωταθλήματα Ελλάδας (2001, 2003, 2004, 2005), δύο Κύπελλα Ελλάδας (2003, 2005) και την Ευρωλίγκα 2001-02. Το 2007, κέρδισε το FIBA EuroCup με την Χιρόνα.

Στη συνέχεια συνέχισε να παίζει με τη Χιρόνα, ως μέρος του επανιδρυμένου Σαντ Ζοσέπ. Τον Μάρτιο του 2011, υπέγραψε συμβόλαιο με τη Βαλένθια Μπάσκετ.

Ακολούθως, ο Μίντλετον υπέγραψε με την ΚΜ Λουκέντουμ Αλικάντε. Η ομάδα, παρά το γεγονός ότι τερμάτισε στην 6η θέση της Liga ACB, και είχε κερδίσει το δικαίωμα να παίξει σε ευρωπαϊκή διοργάνωση, πούλησε τη θέση του στο πρωτάθλημα και αντίθετα έπαιξε στην 2η Κατηγορία τη σεζόν 2012-13. Αυτό οφειλόταν σε οικονομικά ζητήματα. Ο Μίντλετον ήταν μέρος της ομάδας κατά τη διάρκεια εκείνης της σεζόν και τη βοήθησε να τερματίσει στην 3η θέση της 2ης Κατηγορίας, και αφού κέρδισε στα πλέι οφ, κέρδισε την επιστροφή στην κορυφαία κατηγορία.

Τον Οκτώβριο του 2013, σε ηλικία 47 ετών, ο Μίντλετον υπέγραψε με την Servigroup Μπενιντόρμ της τέταρτης κατηγορίας.

Σταδιοδρομία ως προπονητής
--------------------------

Τον Ιούνιο του 2014, ο Μίντλετον διορίστηκε βοηθός προπονητή του Δημήτρη Ιτούδη στην ΤΣΣΚΑ Μόσχας.

Παραπομπές
----------

1. ↑  «Enciclopèdia de l'esport català» (Καταλανικά) Grup Enciclopèdia. 2012. 8553.
2. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
3. ↑  *RealGM*. 39617. Ανακτήθηκε στις 4  Απριλίου 2022.
4. ↑  Ανακτήθηκε στις 23  Μαΐου 2019.
5. ↑  «BaylorBears.com Former All-SWC Power Forward Darryl Middleton Still Playing in Europe». Αρχειοθετήθηκε από το πρωτότυπο στις 27 Ιουνίου 2018. Ανακτήθηκε στις 22 Οκτωβρίου 2021.
6. ↑  «ACB.com Power Electronics Valencia llega a un acuerdo con Middleton para 2 meses. (ισπανικά)». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 22 Οκτωβρίου 2021.
7. ↑  RTVE El Lucentum Alicante vende su plaza a la ACB (in ισπανική).
8. ↑  Diario Información de Alicante. El Lucentum consigue el ascenso a la ACB tras barrer al Andorra en su casa por 26 puntos. (ισπανικά)
9. ↑  «CSKA coaching staff is set». *cskabasket.com*. Αρχειοθετήθηκε από το πρωτότυπο στις 23 Σεπτεμβρίου 2015. Ανακτήθηκε στις 4 Ιουλίου 2014.

Εξωτερικοί σύνδεσμοι
--------------------

* Ντάριλ Μίντλετον στο acb.com (ισπανικά)
* Ντάριλ Μίντλετον στο eurobasket.com
* Ντάριλ Μίντλετον στο euroleague.net
* Ντάριλ Μίντελτον Αρχειοθετήθηκε 2014-07-14 στο Wayback Machine. στο legabasket.it (ιταλικά)
* Ντάριλ Μίντλετον στο thedraftreview.com
* Ντάριλ Μίντλετον στο eurocupbasketball.com

|  |  |  |  |  |
| --- | --- | --- | --- | --- |
| 

| π • σ • ε
Παναθηναϊκός - Πρωταθλητής Ευρώπης Μπάσκετ 2001-02 |
| --- |
|  |
|  | 
**4** Αλβέρτης  · **5** Καλαϊτζής  · **6** Σιούτης  · **7** Ρότζερς  · **8** Μουλαομέροβιτς  · **9** Μπαλογιάννης  · **10** Μποντιρόγκα (MVP του φάιναλ φορ)  · **11** Μίντλετον  · **12** Κουτλουάι  · **13** Αλμπάνο  · **14** Παπαδόπουλος  · **15** Σάντσεθ  · Γιαννούλης  · Σβορώνος  · Θέος  · Βιδάλης  · **Πρ.** Ομπράντοβιτς |

 |